Padaigai
Padaigai – kaimas Jonavos rajono savivaldybės pietryčiuose, 11 km į pietryčius nuo Jonavos, Neries dešiniajame krante (53 km nuo žiočių), priešais Ruklos sodus, Gaižiūnų miškų apsuptyje. Seniūnaitijos centras. Stūkso Padaigų piliakalnis (Pilė, Smailas kalnas), Nerin teka Alkos ravelis. Kadangi keliais susisiekimas sudėtingas, gyventojai į Ruklą keliasi valtimis–keltais (įrengti jas prilaikantys lynai).